ክትብል ትግደድ። ንነብስኻ ብዙሕ ሕቶታት ክትሓትት እያ ትገብረካ። ጋዜጠኛታት ጋሻ ገይሮም ዓዲሞምዋ፡ ሽማ ኣብ ዓለም ሙሉእ ተቓሊሑ፡ ከም ሶፊያ ኣቓልቦ ብዙሓት ሰባት ዝሰሓበ ሮቦት ገና ኣይተፈጠረን። ውሩይ ኣሜሪካዊ ተዋሳኣይን ኣላዪ ፊልምን ዊል ሰስሚዝን ካልኦት ፍሉጣት ሰብሞያ ፊልምን ቅድሚ ሕዚ እንግዶት ገይሮሙላ እዮም። ሓደ መዓልቲ ሶፍያን ዊልስሚዝን ተራኺቦም ቡን ሻሂ እንበሉ የዕሊሎም'ዮም። "ኣነ ዝብለኪ ሶፊያ፤ ሮቦታት'ሲ እንታይ ዓይነት ሙዚቃ'ዮም ዝፈትዉ?" ክብል ዊል ሓተታ። ምንጪ ስእሊ, China News Service ሶፊያ ድማ ቁሩብ ሕስብ ኣቢላ "...ኤሌክትሮኒካዊ ሙዚቃታት እየ ዝፎቱ፡ ሂፕ ፖፕ ግና ብዙሕ ኣይኮንኩን" ክትብል መለሰትሉ። ዊል ስሚዝ ብመልሲ ሶፍያ ኣዝዩ ተገረመ። ን 'ነብሲ' ሶፍያ ዝሃንፅ ኢትዮጵያዊ ትካል ኢትዮጵያዊ ትካል 'ኣይ ኮግ ላብስ' ምስቲ ተቐማጥነቱ ኣብ ሆንግ ኮንግ ዝገበረ ሃንሰን ሮቦቲክስ ብምዃን ንረቂቕ ንዋት'ታ ሮቦት ንምህናፅ ንሰለስተ ዓመታት ተፈራሪሙ። ብመሰረት እቲ ስምምዕ ድማ እቶም ኢትዮጵያውያን ክኢላታት ቴክኖሎጂ ኢዶም ብምሕዋስ ጋህዲ ክትከውን ከምዝገበሩ መካየዲ ስራሕን መስራትን አይኮግ ላብስ ኣይተ ጌትነት አሰፋ ይዛረብ፡፡ እዚ ብምዃኑ ድማ ነብሲ ሶፍያ ኢትዮጵያዊ እዩ ክንብል ንኽእል። እቲ ትካል ኣብ ዘፈር ሰብ ሰራሕ ኣስተብህሎን ሰብ ሰራሕ ኣእምሯዊ መስርሕ ንምንጣፍ ቅድሚ ሓሙሽተ ዓመታት ዝተመስረተ እዩ። እቶም ክኢላኣታት ኢትዮጵያ ኣብ ዘፈር ቴክኖሎጂ ዘለዋ ዓቅሚ ንዓለም ብምፍላጥ ኣብ መፃኢ ዓበይቲ ውፅኢታት ቴክኖሎጂ ንምብርካት ሕልሚ ኣለዎም። ኣብዚ ሰዓት እቲ ኩባኒያ መጽናዕቲ ቴክኖሎጂ ዘካይዱ፣ ተርጎምቲ ምልክት፣ ሰብ ሞያ ፕሮግራምን ኣብ ናይ ተግባር ልምምድ ዝርከቡ ተመሃሮን ሓዊሱ ልዕሊ 75 ሰራሕተኛታት ሒዙ ይሰርሕ ኣሎ። ምንጪ ስእሊ, FABRICE COFFRINI ሶፊያ ካብ ካልኦት ሮቦታት ብምንታይ ትፍለ?
